CELEX: 32008D0934
Language: hu
Date: 2008-12-05 00:00:00
Title: 2008/934/EK: A Bizottság határozata ( 2008. december 5. ) egyes hatóanyagoknak a 91/414/EGK tanácsi irányelv I. mellékletébe történő felvétele megtagadásáról és az e hatóanyagokat tartalmazó növényvédő szerek engedélyének visszavonásáról (az értesítés a C(2008) 7637. számú dokumentummal történt) (EGT-vonatkozású szöveg)

11.12.2008   
            
            
               HU
            
            
               Az Európai Unió Hivatalos Lapja
            
            
               L 333/11
            
         
      A BIZOTTSÁG HATÁROZATA
   
   (2008. december 5.)
   egyes hatóanyagoknak a 91/414/EGK tanácsi irányelv I. mellékletébe történő felvétele megtagadásáról és az e hatóanyagokat tartalmazó növényvédő szerek engedélyének visszavonásáról
   (az értesítés a C(2008) 7637. számú dokumentummal történt)
   (EGT-vonatkozású szöveg)
   (2008/934/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (1) és különösen annak 8. cikke (2) bekezdésének negyedik albekezdésére,
   mivel:
   
               (1)
            
            
               A 91/414/EGK irányelv 8. cikkének (2) bekezdése előírja, hogy a tagállamok az irányelvről szóló értesítést követő 12 éves időszakon belül engedélyezhetik olyan növényvédő szerek forgalomba hozatalát, amelyek az irányelv I. mellékletében nem szereplő hatóanyagokat tartalmaznak, és amelyek az irányelvről szóló értesítés időpontja után két évvel már forgalomban voltak, miközben e hatóanyagokat munkaprogram keretében fokozatosan vizsgálják.
            
         
               (2)
            
            
               A 451/2000/EK (2) és az 1490/2002/EK (3) bizottsági rendelet megállapítja a 91/414/EGK irányelv 8. cikkének (2) bekezdésében említett munkaprogram harmadik szakaszának végrehajtására vonatkozó részletes szabályokat, és létrehozza azon hatóanyagok jegyzékét, amelyeket a 91/414/EGK irányelv I. mellékletébe történő lehetséges felvétel céljából értékelni kell. Ez a jegyzék tartalmazza az e határozat mellékletében felsorolt hatóanyagokat is.
            
         
               (3)
            
            
               Az értékelő jelentéstervezet kézhezvételétől számított két hónapon belül az 1490/2002/EK rendelet 11e. cikkének megfelelően az érintett bejelentők önként visszavonták az érintett anyagok felvételéhez biztosított támogatásukat.
            
         
               (4)
            
            
               A Bizottság megvizsgálta az értékelő jelentéstervezetet, a referens tagállamok ajánlásait és a többi tagállam megjegyzéseit, és arra a következtetésre jutott, hogy a 11b. és 11f. cikkek nem alkalmazhatók. Ennek megfelelően a 11e. cikk szerint kell eljárni.
            
         
               (5)
            
            
               Az e határozat mellékletében felsorolt anyagok ebből következően nem vehetők fel a 91/414/EGK irányelv I. mellékletébe.
            
         
               (6)
            
            
               Mivel e hatóanyagok felvételének megtagadása nem azon alapszik, hogy tekintetükben az 1490/2002/EK rendelet VI. mellékletében meghatározott káros hatások egyértelműen kimutathatók lettek volna, a tagállamoknak lehetőségük van 2010. december 31-ig fenntartani az engedélyezést, az 1490/2002/EK rendelet 12. cikke (3) bekezdésével összhangban.
            
         
               (7)
            
            
               A felsorolt anyagokat tartalmazó növényvédő szerek meglévő készleteinek ártalmatlanítására, tárolására, forgalomba hozatalára és felhasználására a tagállamok által megszabható türelmi idő legfeljebb tizenkét hónap lehet, hogy a meglévő készleteket még egy vegetációs időszakban fel lehessen használni.
            
         
               (8)
            
            
               Ez a határozat nem korlátozza azt a jogot, hogy a 91/414/EGK irányelv 6. cikke (2) bekezdésének és a 91/414/EGK tanácsi irányelv alkalmazására vonatkozó részletes szabályoknak az irányelv 8. cikke (2) bekezdésében említett munkaprogramban szereplő, de az irányelv I. mellékletébe fel nem vett hatóanyagok szokásos és gyorsított eljárással való értékelése tekintetében történő megállapításáról szóló, 2008. január 17-i 33/2008/EK bizottsági rendelet (4) rendelkezései szerint az említett rendelet 13–22. cikkében előírt gyorsított eljárással összhangban a hatóanyagoknak a fenti irányelv I. mellékletébe történő felvételére új kérelmet lehessen benyújtani.
            
         
               (9)
            
            
               Ez az eljárás lehetővé teszi, hogy a bejelentők, akik visszavonják bizonyos anyagok felvételére irányuló kérelmüket, új kérelmet nyújthassanak be, melyben kizárólag azon kiegészítő adatokat kell megadniuk, amelyek pontosítják azokat az egyedi kérdéseket, amelyek a felvétel megtagadásáról szóló határozat elfogadásának alapjául szolgáltak. Ezeket az adatokat az értékelő jelentéstervezet tartalmazza, melyet megküldtek a bejelentőnek.
            
         
               (10)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   Az e határozat mellékletében felsorolt anyagok ebből következően nem vehetők fel hatóanyagként a 91/414/EGK irányelv I. mellékletébe.
   2. cikk
   A tagállamok legkésőbb 2010. december 31-ig visszavonják azon növényvédő szerek engedélyeit, amelyek alkotóelemei között a mellékletben felsorolt hatóanyagok egyike is szerepel.
   3. cikk
   A tagállamok által a 91/414/EGK irányelv 4. cikkének (6) bekezdése értelmében biztosított türelmi idő a lehető legrövidebb, és legkésőbb 2011. december 31-én lejár.
   4. cikk
   Ennek a határozatnak a tagállamok a címzettjei.
   
      Kelt Brüsszelben, 2008. december 5-én.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 230., 1991.8.19., 1. o.
   
      (2)  HL L 55., 2000.2.29., 25. o.
   
      (3)  HL L 224., 2002.8.21., 23. o.
   
      (4)  HL L 15., 2008.1.18., 5. o.
   
      MELLÉKLET
      Az 1. cikkben említett hatóanyagok jegyzéke
      
                  Hatóanyag
               
               
                  Az értékelő jelentéstervezet megküldése a bejelentőnek
               
            
                  Acetoklór
               
               
                  2005. december 14.
               
            
                  Akrinatrin
               
               
                  2007. október 8.
               
            
                  Aszulam
               
               
                  2006. július 28.
               
            
                  Bitertanol
               
               
                  2006. március 23.
               
            
                  Bupirimát
               
               
                  2007. augusztus 7.
               
            
                  Karbetamid
               
               
                  2006. augusztus 31.
               
            
                  Karboxin
               
               
                  2006. július 28.
               
            
                  Klórpikrin
               
               
                  2006. április 19.
               
            
                  Kletodim
               
               
                  2006. április 19.
               
            
                  Cikloxidim
               
               
                  2007. február 28.
               
            
                  Ciprokonazol
               
               
                  2006. szeptember 15.
               
            
                  Dazomet
               
               
                  2007. október 8.
               
            
                  Diklofop-metil
               
               
                  2007. szeptember 10.
               
            
                  Dietofenkarb
               
               
                  2007. október 24.
               
            
                  Ditianon
               
               
                  2007. február 5.
               
            
                  Dodin
               
               
                  2007. március 29.
               
            
                  Etalfluralin
               
               
                  2007. október 4.
               
            
                  Etridiazol
               
               
                  2007. augusztus 7.
               
            
                  Fenazaquin
               
               
                  2006. június 23.
               
            
                  Fenbukonazol
               
               
                  2006. május 12.
               
            
                  Fenbutatin-oxid
               
               
                  2007. április 20.
               
            
                  Fenoxikarb
               
               
                  2007. október 4.
               
            
                  Fluazifop-P
               
               
                  2007. szeptember 10.
               
            
                  Flufenoxuron
               
               
                  2007. november 8.
               
            
                  Fluometuron
               
               
                  2007. augusztus 31.
               
            
                  Fluquinkonazol
               
               
                  2005. december 22.
               
            
                  Flurokloridon
               
               
                  2006. október 27.
               
            
                  Flutriafol
               
               
                  2006. november 9.
               
            
                  Guazatin
               
               
                  2007. november 8.
               
            
                  Hexitiazox
               
               
                  2006. május 18.
               
            
                  Himexazol
               
               
                  2007. október 8.
               
            
                  Izoxaben
               
               
                  2006. november 9.
               
            
                  Metaldehid
               
               
                  2006. szeptember 1.
               
            
                  Metoszulam
               
               
                  2007. október 8.
               
            
                  Miklobutanil
               
               
                  2006. március 29.
               
            
                  Orizalin
               
               
                  2007. október 4.
               
            
                  Oxifluorfen
               
               
                  2007. október 4.
               
            
                  Paklobutrazol
               
               
                  2006. december 7.
               
            
                  Pencikuron
               
               
                  2006. június 1.
               
            
                  Prokloráz
               
               
                  2007. június 18.
               
            
                  Propargit
               
               
                  2007. október 8.
               
            
                  Piridaben
               
               
                  2007. augusztus 7.
               
            
                  Kinmerak
               
               
                  2007. július 6.
               
            
                  Szintofen
               
               
                  2007. november 8.
               
            
                  Tau-fluvalinát
               
               
                  2007. június 18.
               
            
                  Tebufenozid
               
               
                  2006. június 9.
               
            
                  Teflutrin
               
               
                  2007. május 4.
               
            
                  Terbutilazin
               
               
                  2007. október 8.
               
            
                  Tiobenkarb
               
               
                  2006. július 21.